《田蕳杂歌》
宋代·张祁

大麦半枯自浮沉，小麦刺绿铺绿针。
山边老农望麦熟，出门见绿放声哭。
去年涔涔七月雨，秋田不收一粒谷。
只今米价贵如玉，併日举家才食粥。
小儿索饭蕳前啼，大儿虽瘦把锄犁。
晴时和麦耕荒陇，正好下秧无稻种。

作者简介：宋和州乌江人，字晋彦，号总得翁。张邵弟。以兄使金恩补官。负气尚义，工诗文。赵鼎、张浚皆器遇之，与胡寅交最善。高宗绍兴二十四年，子张孝祥举进士第一，秦桧子埙第三，桧怒，讽言者诬祁有反谋，系诏狱，桧死获释。累迁直秘阁，为淮南转运判官，谍知金人谋，屡以闻于朝，峙粟阅兵，为备甚密。言者以张皇生事论罢之。明年敌果大至。祁卜居芜湖，筑堂名“归去来”。晚嗜禅学。有文集。